**7/2021.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2021. október 19-i munkaterv szerinti, nyílt üléséről*

*Tfik-ban való rögzítés: 2021. október*

**Mellékletek:**

1.) Meghívó

2.) Jelenléti ívek

3.) Beszámoló a lejárt határidejű határozatok végrehajtásáról

4.) Rendelet-tervezet – a szociális célú tüzelőanyag juttatásainak szabályairól

5.)Üllés Nagyközségi Önkormányzat Képviselőtestületének 12/2021.(X.20.)önkormányzati rendelete – – a szociális célú tüzelőanyag juttatásainak szabályairól

6.) Rendelet-tervezet – az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól

7.)Üllés Nagyközségi Önkormányzat Képviselőtestületének 13/2021.(X.19.)önkormányzati rendelete – az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól

8.) Tájékoztató a községben közüzemi szolgáltatást végző cég tevékenységéről – MVM Hálózat 2020. évi közüzemi szolgáltató tevékenysége

9.) Üllés Nagyközségi Önkormányzat szociális szolgáltatástervezési koncepciójának felülvizsgálata

10.) Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása

11.) Fogorvosi ügyeleti ellátás Szegedi Kistérség Többcélú Társulása fenntartásban történő biztosítása

12.) Üllés Nagyközségi Önkormányzat és a PUTIFÁR Kft közötti megbízási szerződés önkormányzati ingatlan értékesítésére

13.) Déryné Művelődési Ház és Könyvtár Szervezeti és Működési Szabályzatának jóváhagyása

14.) Pénzügyi- és Ügyrendi Bizottság 2021. október 19-i nyílt ülés jegyzőkönyve

Üllés Nagyközségi Önkormányzat Képviselő-testületének

2021. október 19-i munkaterv szerinti, nyílt ülésén meghozott

**H A T Á R O Z A T O K**

**110/2021.(X.19.)önkormányzati határozat** 5.o.

**Tárgy:** A Képviselőtestület 2021. október 19-i munkaterv szerinti, nyílt ülésének napirendi pontja

**111/2021(X.19.) önkormányzati határozat** 6.o.

**Tárgy**: Tájékoztató lejárt határidejű képviselőtestületi határozatok végrehajtásáról

**112/2021.(X.19.)önkormányzati határozat**  8.o.

**Tárgy:** Üllés Nagyközségi Önkormányzat vagyonkatasztere

**113/2021. (X.19.)önkormányzati határozat**  9.o.

**Tárgy:** Tájékoztató a községben közüzemi szolgáltatást végző cégek tevékenységéről – MVM Hálózat 2020. évi közüzemi szolgáltató tevékenysége

**114/2021. (X.19.)önkormányzati határozat**  10.o.

**Tárgy:** Üllés Nagyközségi Önkormányzat szociális szolgáltatástervezési koncepciójának felülvizsgálata

**115/2021. (X.19.)önkormányzati határozat**  11.o.

**Tárgy:** Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása

**116/2021. (X.19.)önkormányzati határozat**  13.o.

**Tárgy:** Fogorvosi ügyeleti ellátás Szegedi Kistérség Többcélú Társulása fenntartásban történő biztosítása

**117/2021. (X.19.)önkormányzati határozat**  14.o.

**Tárgy:** Üllés Nagyközségi Önkormányzat és a PUTIFÁR Kft közötti megbízási szerződés önkormányzati ingatlan értékesítésére

**118/2021. (X.19.)önkormányzati határozat**  15.o.

**Tárgy:** Déryné Művelődési Ház és Könyvtár Szervezeti és Működési Szabályzatának jóváhagyása

**119/2021.(X.19.)önkormányzati határozat**  17o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2021. október 19-i munkaterv szerinti, nyílt ülésén megalkotott

**R E N D E L E T E K**

**12/2021.(X.20.)ÖNKORMÁNYZATI RENDELETE**  7.o.

A SZOCIÁLIS CÉLÚ TÜZELŐANYAG JUTTATÁSAINAK SZABÁLYAIRÓL

**13/2021.(X.19.)ÖNKORMÁNYZATI RENDELETE**  8 .o.

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 13/2021.(X.19.)ÖNKORMÁNYZATI RENDELETE AZ ÖNKORMÁNYZAT VAGYONÁRÓL, A VAGYONHASZNOSÍTÁS RENDJRŐL ÉS A VAGYONTÁRGYAK FELETTI TULAJDONOSI JOGOK GYAKORLÁSÁNAK SZABÁLYAIRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2021. október 19-i munkaterv szerinti, nyílt ülésén.

Helye: Polgármesteri Hivatal, Tárgyaló

A képviselőtestület tagjai közül jelen vannak: Nagy Attila Gyula polgármester, Juhász Attila alpolgármester, Dudás János, Fodorné Bodrogi Judit, Meszesné Volkovics Szilvia Edit képviselők

Távolmaradt képviselők: Dr. Faragó-Mészáros Judit, Mészáros Marcell képviselők

Tanácskozási joggal meghívottak közül jelen van:

Dr. Borbás Zsuzsanna jegyző, Marótiné Hunyadvári Zita Csigabiga Óvoda és Bölcsőde vezetője, Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Javasolja a napirendek meghívó szerinti megtárgyalását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**110/2021.(X.19.)önkormányzati határozat**

**Tárgy:** A Képviselőtestület 2021. október 19-i munkaterv szerinti, nyílt ülésének napirendi pontja

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2021. október 19-i munkaterv szerinti, nyílt ülésének napirendjét az alábbiak szerint határozza meg:

**1)Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**Aktuális kérdések**

**2.) Rendelet-tervezet a szociális célú tüzelőanyag juttatásainak szabályairól**

Előadó: Nagy Attila Gyula polgármester

**3.) Rendelet-tervezet az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól**

Előadó: Nagy Attila Gyula polgármester

**4.) Tájékoztató a községben közüzemi szolgáltatást végző cég tevékenységéről – MVM Hálózat 2020. évi közüzemi szolgáltató tevékenysége**

Előadó: Nagy Attila Gyula polgármester

**5.) Üllés Nagyközségi Önkormányzat szociális szolgáltatástervezési koncepciójának felülvizsgálata**

Előadó: Nagy Attila Gyula polgármester

**6.) Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása**

Előadó: Nagy Attila Gyula polgármester

**7.) Fogorvosi ügyeleti ellátás Szegedi Kistérség Többcélú Társulása fenntartásban történő biztosítása**

Előadó: Nagy Attila Gyula polgármester

**8.) Üllés Nagyközségi Önkormányzat és a PUTIFÁR Kft közötti megbízási szerződés önkormányzati ingatlan értékesítésére**

Előadó: Nagy Attila Gyula polgármester

**9.) Déryné Művelődési Ház és Könyvtár Szervezeti és Működési Szabályzatának jóváhagyása**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.)Napirend**

**Tájékoztató lejárt határidejű képviselőtestületi határozatok végrehajtásáról**

**Előadó:** Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület nevében meghozott, illetve azok végrehajtása is.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**111/2021(X.19.) önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Rendelet-tervezet a szociális célú tüzelőanyag juttatásainak szabályairól**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: mindenki megkapta az előterjesztést, mely tartalmazza a rendelet-tervezetet, és annak indoklását.

A Pénzügyi- és Ügyrendi Bizottság tárgyalta az ügyet, átadja a szót a bizottság elnökének.

Dudás János PÜB elnöke: a bizottság a rendelet-tervezet elfogadását javasolja.

Nagy Attila Gyula polgármester: kérdés, észrevétel van-e? Ha nincs, javasolja a rendelet-tervezet elfogadását - melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 12/2021.(X.20.)ÖNKORMÁNYZATI RENDELETE A SZOCIÁLIS CÉLÚ TÜZELŐANYAG JUTTATÁSAINAK SZABÁLYAIRÓL

*(a rendelet szövegét a jegyzőkönyv 5. számú melléklete tartalmazza)*

**3.) Napirend**

**Rendelet-tervezet az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: mindenki megkapta az előterjesztést, mely tartalmazza a rendelet-tervezetet, és annak indoklását, valamint egy határozatot is, mely a tervezet Függelékét tartalmazza.

A Pénzügyi- és Ügyrendi Bizottság tárgyalta a napirendet, átadja a szót a bizottság elnökének.

Dudás János PÜB elnöke: a bizottság a rendelet-tervezet és a határozati javaslat elfogadását javasolja.

Dr. Borbás Zsuzsanna jegyző: mivel a vagyonrendelet-tervezet 13.§ (8) bekezdésében megjelölt 25 millió forintos értékhatár szorosan kapcsolódik a 8.) napirendhez, így az abban foglalt határozati javaslat elfogadása előtt szükséges jelen rendelet elfogadása mellett annak – ülés közbeni - kihirdetése is.

Nagy Attila Gyula polgármester: a vagyonrendelet-tervezet legfőbb változása – mely a 13. § (8) bekezdésében található -, elősegíti a Székely utca 6. szám alatti értékesítését, rugalmasabb lesz az eljárás.

Kérdés, észrevétel van-e? Ha nincs, javasolja a rendelet-tervezet elfogadását, majd annak ülés közbeni kihirdetését - melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 13/2021.(X.19.)ÖNKORMÁNYZATI RENDELETE AZ ÖNKORMÁNYZAT VAGYONÁRÓL, A VAGYONHASZNOSÍTÁS RENDJRŐL ÉS A VAGYONTÁRGYAK FELETTI TULAJDONOSI JOGOK GYAKORLÁSÁNAK SZABÁLYAIRÓL

*(a rendelet szövegét a jegyzőkönyv 7. számú melléklete tartalmazza)*

Nagy Attila Gyula polgármester: a határozati javaslatban foglaltak elfogadását is javasolja, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**112/2021.(X.19.)önkormányzati határozat**

**Tárgy:** Üllés Nagyközségi Önkormányzat vagyonkatasztere

**H A T Á R O Z A T**

1. A Képviselőtestület Üllés Nagyközségi Önkormányzat vagyonkataszterét az előterjesztés szerinti tartalommal - *önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló rendelet Függelékeként -* jóváhagyja.
2. A Képviselőtestület felkéri Dr. Borbás Zsuzsanna jegyzőt a vagyonkataszter folyamatos vezetésére, aktualizálására.

Határidő: 2021. október 31.

Felelős: Fáncsik Judit pénzügyi-gazdálkodási csoportvezető

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Irattár

Nagy Attila Gyula polgármester: 5 perc szünetet rendel el, melyben megkéri Balogh Márta igazgatási ügyintézőt, hogy a fenti, 3.) napirendben elfogadott rendeletet a helyben szokásos módon, a Képviselőtestület Szervezeti és Működési Szabályzatának 37.§ (2) bekezdésében foglaltak szerint a hivatal hirdetőtáblájára függessze ki, így a rendelet kihirdetetté válik.

*Balogh Márta igazgatási ügyintéző 15 óra 15 perckor a Képviselőtestület 13/2021.(X.19.)önkormányzati rendeletét az Üllési Polgármesteri Hivatal hirdetőtáblájára kifüggeszti.*

Nagy Attila Gyula polgármester: az 5 perces szünet után megállapítja, a képviselőtestület 7 tagja közül 5 fő jelen van, az ülés határozatképes, annak megtartását folytatja.

**4.) Napirend**

**Tájékoztató a községben közüzemi szolgáltatást végző cég tevékenységéről – MVM Hálózat 2020. évi közüzemi szolgáltató tevékenysége**

Előadó: Nagy Attila Gyula polgármester

*(az előterjesztés a jegyzőkönyv 8. számú melléklete)*

Nagy Attila Gyula polgármester: a közszolgáltatók 2020. évi tevékenységéről készült tájékoztatókat májusban tárgyalta a testület. Az MVM sajnos nem tudta határidőre leadni az anyagot, ezt most tudta pótolni.

Dudás János PÜB elnöke: kik a védendő ügyfelek?

Nagy Attila Gyula polgármester: pl. a lakásfenntartási támogatásban részesülők.

Dudás János PÜB elnöke: a tájékoztatóban 12 fő védendő ügyfél van feltüntetve, nem tartja valószínűnek, hogy ennyien kapnak csak lakásfenntartási támogatást.

Dr. Borbás Zsuzsanna jegyző: a védendő ügyfelek a közszolgáltató felé kérelemmel élő szociális rászoruló és a fogyatékkal élő ügyfelek. Szociálisan rászoruló fogyasztó az, aki ápolási díjban részesül, aktív korúak ellátásában részesül, időskorúak járadékéban részesül, rendszeres gyermekvédelmi kedvezményben részesül, lakásfenntartási támogatásban vagy a lakhatáshoz kapcsolódó rendszeres kiadások viseléséhez nyújtott települési támogatásban részesül, otthonteremtési támogatásban részesül stb. - ők részletfizetést, fizetési haladékot, vagy előre fizetős mérőt igényelhetnek. A védendő ügyfél státuszt kérelmezni kell, a státusz 1 évre szól.

Dudás János PÜB elnöke: az utóbbi pár évben több transzformátor állomás is létesült külterületen, mint korábban összesen. Ez a szolgáltatás minőségét javítja, örvendetesnek tartja.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a tájékoztató elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**113/2021. (X.19.)önkormányzati határozat**

**Tárgy:** Tájékoztató a községben közüzemi szolgáltatást végző cégek tevékenységéről – MVM Hálózat 2020. évi közüzemi szolgáltató tevékenysége

**H A T Á R O Z A T**

Üllés Nagyközségi Önkormányzat Képviselőtestülete az MVM Hálózat 2020. évi közüzemi szolgáltató tevékenységéről készült tájékoztatót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. MVM Hálózat
3. Irattár

**5.) Napirend**

**Üllés Nagyközségi Önkormányzat szociális szolgáltatástervezési koncepciójának felülvizsgálata**

Előadó: Nagy Attila Gyula polgármester

*(az előterjesztés a jegyzőkönyv 9. számú melléklete)*

Nagy Attila Gyula polgármester: a 2 évenként aktualizálandó anyagot megküldtük. Kérdés, észrevétel van-e? Amennyiben nincs, úgy javasolja a koncepció elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**114/2021. (X.19.)önkormányzati határozat**

**Tárgy:** Üllés Nagyközségi Önkormányzat szociális szolgáltatástervezési koncepciójának felülvizsgálata

**H A T Á R O Z A T**

Üllés Nagyközségi Önkormányzat Képviselőtestülete Üllés Nagyközségi Önkormányzat szociális szolgáltatástervezési koncepciójának felülvizsgált, aktualizált anyagát áttekintette és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**6.) Napirend**

**Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása**

Előadó: Nagy Attila Gyula polgármester

*(az előterjesztés a jegyzőkönyv 10. számú melléklete)*

Nagy Attila Gyula polgármester: személyi változások miatt módosítani kell a tanyagondnoki programot, egyúttal a program többi részét is aktualizálták. Kérdés, észrevétel van-e? Amennyiben nincs, úgy javasolja a tájékoztató elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**115/2021. (X.19.)önkormányzati határozat**

**Tárgy:** Üllés Nagyközségi Önkormányzat Képviselő-testülete Üllés Nagyközségi Önkormányzat Tanyagondnoki Szolgáltatás I-III. számú tanyagondnoki körzetek Szakmai Programjának módosítása

**H A T Á RO Z A T**

Üllés Nagyközségi Önkormányzat Képviselőtestület a Tanyagondnoki Szolgáltatás I-III. számú tanyagondnoki körzetek Szakmai Programját áttekintette és azt 2021. november 1. napjától a melléklet szerint módosítja.

Felelős: Balogh Márta

Határidő: 2021. október 31.

Erről jegyzőkönyvi kivonaton értesítést kap:

1) Nagy Attila Gyula polgármester

2) Móczár Gabriella asszisztens

3) Irattár

**7.) Napirend**

**Fogorvosi ügyeleti ellátás Szegedi Kistérség Többcélú Társulása fenntartásban történő biztosítása**

Előadó: Nagy Attila Gyula polgármester

*(az előterjesztés a jegyzőkönyv 11. számú melléklete)*

Nagy Attila Gyula polgármester: mindenki megkapta az előterjesztést, melyet a Pénzügyi- és Ügyrendi Bizottság tárgyalta - átadja a szót a bizottság elnökének.

Dudás János PÜB elnöke: a bizottság a határozati javaslatban foglaltakat támogatja, reméli az ügyelettel javul az ellátást színvonala.

Nagy Attila Gyula polgármester: a kormányhivatal törvényességi észrevétellel élt az ügyelet hiányát illetően. Eddig nem foglalkoztak vele, úgy tudja, más hasonló méretű települések sem. Valószínűleg 2022. január 1-jétől – állami feladatként - központi ügyelet látja majd el a fogorvosi ügyeleti ellátást – de addig azt meg kell oldaniuk. A Szegedi Kistérség Többcélú Társulása szervez ügyeletet, melyhez csatlakoznak. E feladatellátás az üllési önkormányzatnak kb. 150.000 – 200.000 Ft-ba fog kerülni évente.

Juhász Attila alpolgármester: mind felnőtt, mind gyermek beteg esetében futott már be hozzá panasz a sürgős fogorvosi ellátást illetően. Tudomása szerint Dr. Vezendi Tamás heti 1 alkalommal rendel Üllésen, a többi napokon egy doktornő látja el a feladatokat. Felnőttnél is felháborító, de gyermeknél különösen, hogy ha először szeptemberben sürgősségiként ellátott beteget másodszorra csak novemberben tudnak ellátni tb-re, ingyenesen, de magánrendelésként már a következő héten tudnák fogadni 60.000 Ft/fog áron. Ez nagyon sok pénz. Tudja, hogy nem sok ráhatása van az önkormányzatoknak a fogorvosi ellátásra, de naponta tényleg csak ennyire kevés beteget finanszíroz a tb?

Dr. Borbás Zsuzsanna jegyző: ő is soknak tartja a fogászati kezelés díját. Az önkormányzattal kötött szerződés engedi, hogy a fogorvos magánrendelést is folytasson.

Nagy Attila Gyula polgármester: nézzenek utána a szerződésben foglalt pontos feltételeknek.

Fodorné Bodrogi Judit képviselő: igen, egyetért, még ha egy felnőttől kérne pénzt, de gyermektől…?

Meszesné Volkovics Szilvia képviselő: a tb-s ellátás nem teljesen ingyenes? Futott be olyan panasz is a fogorvosra, hogy ingyenes tb-s ellátásokra is elkér 3-4.000 Ft-ot.

Fodorné Bodrogi Judit képviselő: a tb-s ellátás csak bizonyos minőségű tömést térít. Lehet, hogy a kevésbé jó minőségű tb-s tömés helyett a fogorvos jobb minőségű tömést ajánlott – a paciens beleegyezésével a kettő tömés közti különbséget kérhette el.

Nagy Attila Gyula polgármester: utána kell nézni, hogy mi és milyen esetben ingyenes? Ő jóhiszemű, elhiszi azt is, hogy naponta csak minimális számú beteget finanszíroz ingyenesen a tb.

Utána kéne azért nézni, hogy mennyi az egy napra támogatott tb-s ellátás és mennyi, amit ebből a fogorvos felhasznál.

Fodorné Bodrogi Judit képviselő: egy családtagja most kért időpontot egy Szeged melletti településen, nem sürgősségivel, tb-s ellátásra 2 hétre kapott időpontot. Sajnos nagyon kevés a fogorvos is, és ezt Dr. Vezendi Tamás is nagyon jól tudja.

Dr. Borbás Zsuzsanna jegyző: a fogorvosnak elő van írva, hogy mennyi tb-s rendelést tartania kell.

Czékus Péter műszaki ügyintéző: ő úgy tudja, hogy kedden és csütörtökön egyáltalán nincs rendelés.

Dr. Borbás Zsuzsanna jegyző: az szerződésbe ütköző lenne. Ezeken a napokon is kellene rendelésnek lenni, de az magánrendelés.

Juhász Attila alpolgármester: ő megérti azt is, hogy csak x létszámot finanszíroz naponta a tb, de azt is megérti, akinek fáj a foga. Hogy van az, hogy egyik településen „ez van”, a másik településen meg „az van” – ott másik tb rendszer működik?

Dudás János PÜB elnöke: kötelező iskolafogászat van, nem? Milyen ellátások tartoznak bele?

Azt látja, hogy teljesen a magánszektor felé vannak „eltolva” az ellátások, és azt is, hogy az önkormányzat, az emberek nem tudnak erre befolyással lenni.

Nagy Attila Gyula polgármester: a beteg kiszolgáltatott helyzetben van.

Hétfőn 7-18 óráig, szerdán 7-17 óráig, pénteken 7.30 – 12.30 óráig van rendelési idő – utóbbi iskolafogászat. A magánrendelés ideje kedd 8-13 óráig, csütörtökön 12-17 óráig van.

Fodorné Bodrogi Judit képviselő: péntek délután is szokott magánrendelés lenni, azt a doktornő látja el.

Dr. Borbás Zsuzsanna jegyző: a fogorvos a három nappal teljesíti a rendelési óraszámát.

Nagy Attila Gyula polgármester: kérdés, észrevétel van-e a napirenddel kapcsolatosan? Ha nincs, javasolja a határozati javaslat elfogadását - melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**116/2021. (X.19.)önkormányzati határozat**

**Tárgy:** Fogorvosi ügyeleti ellátás Szegedi Kistérség Többcélú Társulása fenntartásban történő biztosítása

**H A T Á R O Z A T**

1. Üllés Nagyközségi Önkormányzat Képviselő-testülete úgy határoz, hogy a Szegedi Kistérség Többcélú Társulása által szervezett, sürgősségi fogászati ügyeleti rendszer kialakításában - 11 tagtelepülés és további 2 települési önkormányzat részvételével (Algyő, Deszk, Dóc, Domaszék, Kübekháza, Röszke, Sándorfalva, Szatymaz, Tiszasziget, Újszentiván, Zsombó, valamint Bordány és Forráskút község) részt kíván venni, csatlakozni kíván az SZTE Szent-Györgyi Albert Klinikai Központ Fogászati és Szájsebészeti Klinika által biztosítandó közfinanszírozott fogorvosi ügyelet ellátáshoz.
2. Üllés Nagyközségi Önkormányzat Képviselő-testülete úgy határoz, hogy vállalja a fogorvosi ügyelet finanszírozásához elengedhetetlenül szükséges önkormányzati forrás biztosítását a feladatellátás biztosítása érdekében akként, hogy a Szegedi Kistérség Többcélú Társulása Központi Fogorvosi Ügyelet kiadásaihoz – mint a feladatellátásban résztvevő település - fogorvosi ügyeleti ellátás finanszírozására az egészségügyi szolgáltatások Nemzeti Egészségbiztosítási Alapkezelő (továbbiakban: NEAK) által történő finanszírozásának részletes szabályairól szóló 43/1999. (III. 3.) Korm. rendelet 23. §-a szerint a NEAK-kal a szolgáltatás finanszírozására kötött szerződés szerinti összegen felüli, nem fedezett hiányzó forrás erejéig lakosságszám arányában hozzájárul.
3. Üllés Nagyközségi Önkormányzat Képviselő-testülete felhatalmazza Nagy Attila Gyula polgármestert, hogy a fogorvosi ügyelet finanszírozásához elengedhetetlenül szükséges önkormányzati forrás biztosítása érdekében, a fizetési kötelezettségre és az elszámolásra vonatkozó megállapodást a végleges finanszírozási adatok ismeretében a Szegedi Kistérség Többcélú Társulása szolgáltatóval kösse meg a működési engedély véglegessé válását követően.

**Határidő:** azonnal

**Felelős:** Nagy Attila Gyula polgármester

Erről jegyzőkönyvi kivonaton értesítést kap:

1. Szegedi Kistérség Többcélú Társulása
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. Irattár

**8.) Napirend**

**Üllés Nagyközségi Önkormányzat és a PUTIFÁR Kft közötti megbízási szerződés önkormányzati ingatlan értékesítésére**

Előadó: Nagy Attila Gyula polgármester

*(az előterjesztés a jegyzőkönyv 12. számú melléklete)*

Nagy Attila Gyula polgármester: mindenki megkapta az előterjesztést, melyet a Pénzügyi- és Ügyrendi Bizottság tárgyalta - átadja a szót a bizottság elnökének.

Dudás János PÜB elnöke: a bizottság a határozati javaslatban foglaltakat támogatja.

Nagy Attila Gyula polgármester: egy üllési ingatlanost kérnek fel az ingatlan hirdetésére, az értékesítés elősegítésére - 2 %-os közvetítői díjon. Jelenleg 16,3 millió Ft-ról indulna a kezdő licit, de az ingatlan azé lenne, aki többet kínál. Az első értékesítési eljárásban nagyon sok kötöttsége lett volna az önkormányzatnak és a vevőnek is – most rugalmasabb lesz az eljárás, remélhetőleg könnyebb lesz eladni az ingatlant.

Kérdés, észrevétel van-e? Ha nincs, javasolja a rendelet-tervezet elfogadását - melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**117/2021. (X.19.)önkormányzati határozat**

**Tárgy:** Üllés Nagyközségi Önkormányzat és a PUTIFÁR Kft közötti megbízási szerződés önkormányzati ingatlan értékesítésére

**H A T Á R O Z A T**

1.) Üllés Nagyközségi Önkormányzat Képviselőtestülete az előterjesztés mellékletét képező megbízási szerződés-tervezetet jóváhagyja.

2.) A Képviselőtestület felhatalmazza a polgármestert, hogy a szerződést aláírja és a szükséges intézkedéseket megtegye.

Erről jegyzőkönyvi kivonaton értesítést kap:

1. PUTIFÁR Kft. 6794 Üllés Arany János utca 31.
2. Nagy Attila Gyula polgármester
3. Dr. Borbás Zsuzsanna jegyző
4. Fáncsik Judit pénzügyi-gazdálkodási csoportvezető
5. Irattár

**9.) Napirend**

**Déryné Művelődési Ház és Könyvtár Szervezeti és Működési Szabályzatának jóváhagyása**

Előadó: Nagy Attila Gyula polgármester

*(az előterjesztés a jegyzőkönyv 13. számú melléklete)*

Nagy Attila Gyula polgármester: az anyagot megkapták, átadja a szót az intézmény igazgatójának.

Meszesné Volkovics Szilvia képviselő: a 2016-ban készült és elfogadott SZMSZ-hez képest jelen tervezethez több módosítást is van, amit egyrészt törvényi változások, névváltozás, működési jelleg változása indokolta, másrészt több ponton is aktualizálni kellett az anyagot.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a tájékoztató elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**118/2021. (X.19.)önkormányzati határozat**

**Tárgy:** Déryné Művelődési Ház és Könyvtár Szervezeti és Működési Szabályzatának jóváhagyása

**H A T Á R O Z A T**

Üllés Nagyközségi Önkormányzat Képviselőtestülete a Déryné Művelődési Ház és Könyvtár Szervezeti és Működési Szabályzatát a melléklet szerint jóváhagyja.

Felelős: Balogh Márta

Határidő: 2021. október 31.

Erről jegyzőkönyvi kivonaton értesítést kap:

1. Nagy Attila Gyula polgármester
2. Meszesné Volkovics Szilvia Déryné Művelődési Ház és Könyvtár igazgatója
3. Gazdálkodási ügyintéző
4. irattár

Juhász Attila alpolgármester: még szeptemberben vett részt a Kun települések találkozóján, ahol találkozott a Kiskunfélegyházi múzeum igazgatójával, aki elmondta, hogy van egy a Kunságot, a kunokat népszerűsítő kis filmjük, illetve kiállítási anyaguk is. Nagyon szívesen eljönnének Üllésre az iskolásoknak ezt bemutatni. Elérhetősége nála van. Érdekelné-e őket, alkalmas lehet-e ez a rendezvény ősszel? A múzeumnak erre van központi finanszírozása, a rendezvény az önkormányzatnak pénzébe nem kerül.

Meszené Volkovics Szilvia képviselő: a kultúrház nagyon szívesen ad helyt a rendezvénynek.

Hódiné Vass Magdolna iskola tagintézmény-vezető: az iskolások pedig nagyon szívesen részt vesznek ezen.

Nagy Attila Gyula polgármester: az iparterülettel kapcsolatosan a képviselőket tájékoztatja, hogy a Magyar Államkincstár még nem zárta le a pályázatot. Valószínűleg nem tudják a vállalkozók részére a területet értékesíteni, csak bérbe adni. Valószínűleg egy olyan konstrukción gondolkodnak, amelyben az 5 éves fenntartási időszakban bérleti díjat fizetnek a vállalkozók - az időszak lejártát követően azonban már az eladásnak akadálya nem lehet.

A Babarczi ház projekt alakul, műszakilag zárták a projektet. A minőség jó, az épület berendezés előtt áll, tárgyakat, eszközöket kell még megvásárolni. A kádárműhely tetőszerkezete és belseje még ezt követően fog megújulni.

A piac pályázat eredményét még nem tudják, hiánypótlás már kétszer volt.

A külterületi út felújítás pályázatuk esetében szintén kétszer pótolták a hiányosságokat.

Fodorné Bodrogi Judit képviselő: konyha felújítására lesz-e pályázat?

Nagy Attila Gyula polgármester: tavasszal lesz, de ott az önerőt biztosítani kell.

Juhász Attila alpolgármester: turisztikai pályázatok várhatók?

Nagy Attila Gyula polgármester: igen, december 6-án íródnak ki a TOP-os pályázatok.

Pályázati támogatással szeretné felújítani, korszerűsíteni a központi parkot.

Nagy esély van az Üllés-Forráskút közötti kerékpárút megépítésére, illetve várhatóan elkészül az Erdei Iskolától a megyehatárig tartó kerékpárút terve.

Két intézmény bővítéséről is szó esett. Az egyik a központi iskola 4-6 tanteremmel való bővítése, így a „nagyiskolába” beférne az összes gyermek. A másik intézmény pedig az óvoda, ahol a gyermeklétszám egyre növekszik.

Dr. Borbás Zsuzsanna jegyző: ebösszeírás lesz, melynek határideje november 30-a. Határozott időre 2 pénzügyi-gazdálkodási ügyintézői állás kerül kiírásra, a tartós távollétre készülő 2 dolgozó helyettesítésére. Amennyiben a képviselőknek van potenciális javaslatuk az ügyintéző személyére, jelezzék.

Nagy Attila Gyula polgármester: nyílt ülés keretében további kérdés, észrevétel van-e?

Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**119/2021.(X.19.)önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete - figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Irattár

*(Marótiné Hunyadvári Zita Csigabiga Óvoda és Bölcsőde vezetője és Czékus Péter műszaki ügyintéző távozik az ülésteremből)*

Nagy Attila Gyula polgármester: megköszöni a részvételt, a nyílt ülést 15 óra perckor bezárja és a nyílt ülést berekeszti.

K.m.f

Nagy Attila Gyula Dr. Borbás Zsuzsanna

polgármester jegyző